Hierdie fantastiese weer beïnvloed natuurlik ook die veilingsdiere. Daar was min dae met genoeg sonskyn om die bulfoto’s vir die katalogus te neem – so die diere lyk eintlik baie beter as op die foto’s. Daar is ook geen kwessie van die regte afronding van die veilingsbulle nie – die bulle vreet en drink water in die veld en ons sien hulle nie. Voorwaar ‘n jaar met volop interessanthede!